ครอบครัวข่าว 3
ครอบครัวข่าว 3 เป็นตราสินค้าสำหรับรายการโทรทัศน์ประเภทข่าวและเหตุการณ์ปัจจุบัน รวมถึงผู้ประกาศข่าว และพิธีกรข่าว ทางสถานีวิทยุโทรทัศน์ไทยทีวีสีช่อง 3 อสมท, ช่อง 3 เอสดี และช่อง 3 แฟมิลี เริ่มใช้อย่างเป็นทางการ เมื่อวันศุกร์ที่ 1 กรกฎาคม พ.ศ. 2548 เกิดจากแนวคิดของวิบูลย์ ลีรัตนขจร ผู้บริหารบริษัทในเครือเซิร์ช และมีคำขวัญว่า “เข้าใจทุกข่าว เข้าถึงทุกคน”
สรยุทธ สุทัศนะจินดา - กรรมการผู้จัดการ บริษัท ไร่ส้ม จำกัด และ บริษัท ชัดถ้อยชัดคำ จำกัด
ครอบครัวข่าวเช้า เป็นรายการประเภทข่าวและเหตุการณ์ปัจจุบัน ออกอากาศทุกวันจันทร์ถึงศุกร์ เวลา 03:30-05:30 น. ทางไทยทีวีสีช่อง 3 รวมรายการข่าว
โลกยามเช้า เป็นรายการนำเสนอข่าวต่างประเทศ ออกอากาศทุกวันจันทร์-ศุกร์ เวลา 04.30-04.55 น. ทางไทยทีวีสีช่อง 3 ต่อมาถูกรวมเป็นช่วงหนึ่งของรายการครอบครัวข่าวเช้า
ส่วนวันเสาร์-อาทิตย์ ยังออกอากาศเวลา 05.10-05.35 น. ใช้ชื่อว่า "โลกยามเช้าสุดสัปดาห์" ซึ่งนำรายงานวิเคราะห์หรือการสัมภาษณ์บุคคลที่สำนักข่าวต่างประเทศเผยแพร่มานำเสนอ สมเกียรติ อ่อนวิมลเคยเป็นพิธีกรในช่วงแรก
เรื่องเล่าเช้านี้ (เริ่มออกอากาศ 2 มิถุนายน พ.ศ. 2546) เป็นรายการโทรทัศน์ประเภทเล่าข่าว ผลิตโดย บริษัท บีอีซี-เทโร เอ็นเตอร์เทนเมนท์ จำกัด (มหาชน) ร่วมกับ บางกอกการละคอน (Bangkok Drama) ปัจจุบันออกอากาศทุกวันจันทร์-ศุกร์ เวลา 06.00 - 08.00 น. ทาง ช่อง 3 และ ถ่ายทอดเสียงผ่านอีซีเอฟเอ็ม 105.5 เมกะเฮิร์ตซ์ มีภาษิต อภิญญาวาท และ พิชญทัฬห์ จันทร์พุฒ เป็นพิธีกรหลัก ตั้งแต่วันจันทร์ที่ 30 ตุลาคม 2560 รายการ เรื่องเล่าเช้านี้ ลดเวลาออกอากาศลงเหลือ 2 ชั่วโมง 30 นาที เป็น วันจันทร์ - ศุกร์ เวลา 06.00 - 08.30 น.และต่อมาเปลี่ยนเวลาเป็น 05.30 - 08.00 น.
เรื่องเล่าเสาร์-อาทิตย์ (เริ่มออกอากาศ พ.ศ. 2550) เป็นรายการโทรทัศน์ประเภทเล่าข่าว ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท ไร่ส้ม จำกัด ออกอากาศทุกวันเสาร์และวันอาทิตย์ เวลา 10.30-12.15 น. ทางไทยทีวีสีช่อง 3 ทางช่อง 3 HD และ ทางวิทยุครอบครัวข่าว FM 106 เมกะเฮิรตซ์
เรื่องเด่นเย็นนี้ (เริ่มออกอากาศ 1 กรกฎาคม พ.ศ. 2548) เป็นรายการโทรทัศน์ประเภทเล่าข่าว ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท เซิร์ช ไลฟว์ จำกัด ในเครือเซิร์ช เอ็นเทอร์เทนเมนท์ ออกอากาศทุกวันจันทร์-ศุกร์ เวลา 15.45-16.45 น. ทาง ช่อง 3 (เดิมชื่อ สถานการณ์ประจำวัน และ News On 3)
เรื่องเด่นเย็นนี้ เสาร์-อาทิตย์ เป็นรายการโทรทัศน์ประเภทนำเสนอข่าวและเหตุการณ์ปัจจุบันในรอบวัน ผลิตโดยฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท เซิร์ช ไลฟ์ จำกัด ในเครือเซิร์ช เอ็นเทอร์เทนเมนท์ ออกอากาศทุกวันเสาร์-วันอาทิตย์ วันเสาร์ เวลา 17.00-17.25 น. วันอาทิตย์ เวลา 16.45 - 17.10 น. ทาง ช่อง 3, ช่อง 3 HD และ สถานีวิทยุครอบครัวข่าว FM 106 MHz (ปัจจุบันยุติการทำรายการนี้ลงแล้ว)
ข่าว 3 มิติ เป็นรายการโทรทัศน์ ประเภทรายงานข่าว เหตุการณ์ปัจจุบัน และสารคดีข่าว ผลิตรายการโดยฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท ฮอตนิวส์ จำกัด ดำเนินรายการโดย กิตติ สิงหาปัด, ประวีณมัย บ่ายคล้อย หรือ ปิยณี เทียมอัมพร ออกอากาศทุกวันจันทร์ถึงพฤหัสบดี เวลา 22.50-23.20 น. วันศุกร์ เวลา 23.00-23.30 น. และวันเสาร์-อาทิตย์ เวลา 22.45-23.30 น. ทาง ช่อง 3, ช่อง 3 เอชดี และ สถานีวิทยุครอบครัวข่าว FM 106 MHz เริ่มออกอากาศวันที่ 7 สิงหาคม 2551
ผู้หญิงถึงผู้หญิง เป็นรายการโทรทัศน์เกี่ยวกับผู้หญิง รูปแบบคือ พิธีกรนำข่าวรายวันที่เกี่ยวข้องกับผู้หญิงมาเล่าผ่านมุมมองของพวกตน ออกอากาศทุกวันจันทร์ ถึง วันศุกร์ เวลา 08.30-09.00 น. ทาง ช่อง 3 SD
พัฒนารูปแบบมาจากรายการผู้หญิง ถึง ผู้หญิง ซึ่งเคยออกอากาศอยู่ในช่วงเวลาเดียวกัน แล้วมีการปรับปรุงรูปแบบรายการ เริ่มออกอากาศ 2 มิถุนายน 2557 และได้ย้ายไปออกอากาศทางช่อง 3 Family และ ช่อง 3 HD
ในวันจันทร์ที่ 3 ตุลาคม 2559 รายการผู้หญิง ถึง ผู้หญิง ย้ายมาออกอากาศทางช่อง 3 และ ช่อง 33 วันจันทร์ - ศุกร์ เวลา 08.45 น. เป็นต้นไป
ในวันจันทร์ที่ 6 พฤศจิกายน 2560 รายการผู้หญิง ถึง ผู้หญิง ย้ายมาออกอากาศทางช่อง 28 วันจันทร์ - ศุกร์ เวลา 08.00 น. และต่อมาขยับเวลาเป็น 08.30 น.
แจ๋ว เป็นรายการแนวสารบันเทิง โดยแบ่งเป็นสามช่วง คือ 1. พาเที่ยว เป็นการแนะนำสถานที่ท่องเที่ยว 2. พากิน เป็นการแนะนำอาหารและร้านอาหารต่าง ๆ และ 3. พารวย เป็นการนำเสนอสินค้าและอาชีพต่าง ๆ ออกอากาศทุกวันจันทร์-ศุกร์ เวลา 14.00-14.45 น. ทางช่อง 3 แฟมิลี่ ( 3 Family) ตั้งแต่วันที่ 2 เมษายน 2561
รีวิวบันเทิง เป็นรายการข่าวประเภทบันเทิง โดยมีการ "ทบทวน วิจารณ์ และ ตรวจสอบ" กับเหตุการณ์ของวงการบันเทิงในแต่ละวันที่จะมาอัปเดตกัน ออกอากาศทุกวันจันทร์ - ศุกร์ เวลา 16.45 - 17.00 น. ทางช่อง 3 และ ช่อง 3 เอชดี (3 HD) ส่วนช่อง 3 เอสดี (3 SD) เวลา 17.00 - 17.20 น. ตั้งแต่วันที่ 5 มีนาคม 2561
่'"ตีข่าวเช้า"' เป็นรายการนำเสนอข่าวและเหตุการณ์ประจำวันภาคเช้า ผลิตรายการโดย บริษัท เซิร์ช เอ็กซ์ จำกัด ในเครือเซิร์ช เอ็นเตอร์เทนเมนท์ ออกอากาศทางช่อง 28 ทุกวัน เวลา 5.00 - 7.00 น. ต่อมาได้เพิ่มเวลาออกาอากาศเป็น 5.00 - 7.30 น. ดำเนินรายการโดย เอ-ดนยกฤตย์ แดงหวานปีสีห์, อรรถพล ไข่ทอง (เบลล์ ขอบสนาม) และ ทนายสงกานต์ อัจฉริยะทรัพย์
"(ชื่อและนามสกุลเดิม อรปรียา หุ่นศาสตร์)"
"(ชื่อเดิม อินทิรา นาทองบ่อ)"